Diari Oficial de la Generalitat Valenciana


Sumari del DOGV 4786, del 30-06-2004 (2004/6745)

ORDRE de 21 de juny de 2004, de la Conselleria de Territori i Habitatge, per la qual es fixen els períodes hàbils de caça i s'estableixen les vedes especials per a la temporada 2004-2005 a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/06/21/(1)/dof/vci/html**

### Dades del document

Número de DOGV
:   4786

Data del DOGV
:   30-06-2004

Secció del DOGV
:   I. DISPOSICIONS GENERALS

Número del document
:   2004/6745


Data del document
:   21-06-2004

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * caça
    * legislació
    * regulació de la caça

ORDRE de 21 de juny de 2004, de la Conselleria de Territori i Habitatge, per la qual es fixen els períodes hàbils de caça i s'estableixen les vedes especials per a la temporada 2004-2005 a la Comunitat Valenciana. [2004/F6745]
  
En compliment del que disposa la Llei de Caça, de 4 d'abril de 1970, i en el reglament per a la seua aplicació, de 25 de març de 1971, articles 23 i 25, respectivament; com també del que indiquen el Decret 50/1994, de 7 de març, del Govern Valencià, pel qual es regulen els plans tècnics d'aprofitament cinegètic, i en l'article 33.2 de la Llei 4/1989, de 27 de març, de Conservació dels Espais Naturals i de la Flora i Fauna Silvestres, i en l'article 4 del Decret 1.095/1989, de 8 de setembre, sobre espècies cinegètiques, cal assenyalar les limitacions i èpoques hàbils de caça que regiran durant la temporada 2004-2005.
  
En conseqüència, a proposta de la Direcció General de Gestió del Medi Natural, oïdes les comissions provincials de caça, i en l'exercici de les facultats que tinc atribuïdes,
  
ORDENE
  
Article 1. Objecte i àmbit
  
És objecte de la present ordre la regulació dels períodes hàbils de caça i l'establiment de les vedes especials per a la temporada 2004-2005 a la Comunitat Valenciana.
  
Per a la caça d'aus migratòries en mitja veda, com també la de tords en la seua pròrroga s'estableixen a continuació els períodes i les quantitats que regiran per als terrenys on estiga permesa. Per a la resta de modalitats de caça en vedats s'aplicarà el que disposen les resolucions aprovatòries dels plans tècnics d'aprofitament cinegètic de cada vedat. Per a allò no regulat en els esmentats plans regirà el que estableix la present ordre.
  
Article 2. Espècies cinegètiques i altres la caça de les quals està sotmesa a autorització especial
  
Les espècies la caça de les quals queda autoritzada en les seues diferents modalitats es relacionen en l'annex I.
  
Article 3. Períodes i dies hàbils
  
3.1. S'estableixen per a les distintes modalitats de caça els següents períodes i dies hàbils de caràcter general.
  
3.1.1. Caça menor en temporada general
  
Inici:
  
- 12 d'octubre, tant per a terrenys d'aprofitament cinegètic comú o lliures, com per a tancats sense determinació expressa en la resolució del seu pla tècnic.
  
Tancament:
  
- 26 de desembre, per a terrenys d'aprofitament cinegètic comú.
  
- 6 de gener, per a tancats sense determinació expressa en la resolució del seu pla tècnic
  
3.1.2. Caça del conill amb gossos i sense armes en pretemporada
  
Es podran caçar conills (Oryctolagus cuniculus) amb ajuda de gossos i sense armes des del 18 de juliol fins al 10 d'octubre de 2004, amb un màxim de 8 gossos per caçador i 15 gossos per grup.
  
3.1.3. Mitja veda
  
Del 15 d'agost al 29 d'agost de 2004, els dijous, dissabtes i diumenges, només des de llocs fixos, i podran els caçadors auxiliar-se de gossos per al cobrament de les peces. La guatla es podrà caçar a mà i amb auxili de gossos en aquest mateix període.
  
Aquestas modalitats només s'autoritzaràn en els terrenys d'aprofitament cinegètic especial que la tinguen aprovada en el seu pla de caça.
  
En la caça de la tórtora i tudó els llocs hauran de separar-se un mínim de 100 metres respecte dels abeuradors habituals i menjadors o ordiers artificials, tindran la consideració anterior els camps de gira-sol.
  
El període podrà endarrerir-se fins a dues setmanes als tancats inclosos en els termes municipals de Moixent, Fontanars dels Alforins i la Font de la Figuera a la província de València.
  
Aquest període podrà avançar-se una setmana, exclusivament per a la caça de guatla silvestre a mà, en els tancats inclosos en els termes municipals de Morella, Portell de Morella, Vilafranca, Vistabella del Maestrazgo, Villahermosa del Río, Pina de Montalgrao, Barracas i El Toro a la província de Castelló.
  
3.1.4. Pròrroga de tords i estornells
  
Després del tancament de la temporada general, establit el dia 26 de desembre per als terrenys lliures i segons es determine en el seu pla tècnic per als tancats de caça, podran caçar-se els tords i estornells des de lloc fix fins al 30 de gener de 2005.
  
En aquest període de pròrroga i per a tot tipus de terrenys podran caçar-se els dissabtes, diumenges i festius, en tot tipus de terrenys. En els terrenys lliures o d'aprofitament cinegètic comú els caçadors hauran de guardar una distància entre si de 50 metres.
  
Per a desplaçar-se als llocs s'hauran de portar les armes enfundades, o bé, descarregades i obertes. Durant la pròrroga, el caçador pot auxiliar-se d'un gos per al cobrament de peces.
  
3.1.5. Caça de perdiu amb reclam mascle
  
Fent ús de l'autorització que la Llei 4/1989, de 27 de març, de conservació dels espais naturals i de la flora i fauna silvestres, concedeix per a aquesta modalitat de caça en la seua disposició addicional setena, es permet a terrenys d'aprofitament cinegètic especial, en les següents condicions:
  
5.8.8.7. A Alacant
  
- Zona baixa: del 9 de gener al 13 de febrer de 2005.
  
- Zona alta: del 23 de gener al 27 de febrer de 2005.
  
La zona alta comprén els següents termes municipals: Agres, Alcocer de Planes, Alcoleja, Alcoi, Alfafara, Almudaina, Algueña, l'Alqueria d'Asnar, Balones, Banyeres de Mariola, Benasau, Beneixama, Beniardá, Beniarrés, Benigembla, Benifallim, Benifato, Benilloba, Benillup, Benimantell, Benimarfull, Benimassot, Biar, Bolulla, Busot, el Camp de Mirra, Cañada, Castalla, Castell de Castells, Cocentaina, Confrides, Elda, Facheca, Famorca, Gaianes, Gorga, Castell de Guadalest, Hondón de las Nieves, Hondón de los Frailes, Ibi, l'Orxa, Millena, Monòver, Murla, Muro, Onil, Parcent, Penàguila, Petrer, Pinoso, Planes, Quatretondeta, la Romana, Relleu, Salinas, Sax, Sella, Tàrbena, Tibi, Tollos, la Torre de les Maçanes, la Vall d'Alcalà, Vall de Gallinera, la Vall de Laguar, Vall de Ebo, Villena i Xixona.
  
La zona baixa comprén els restants termes municipals de la província d'Alacant.
  
2.9.2.5. A Castelló i València, el període hàbil serà el comprés entre el 23 de gener i el 20 de febrer de 2005.
  
Durant l'esmentat període se suspendrà la caça del tord des de lloc fix.
  
Els terrenys d'aprofitament cinegètic especial situats al terme municipal de Bocairent (València) i al sud de la carretera comarcal 3316 tindran el mateix període hàbil que la zona alta de la província d'Alacant.
  
1.5.0.4. Els llocs se situaran a més de 500 metres del límit cinegètic més pròxim, excepte acord entre titulars de vedats confrontants.
  
5.5.2.8. Els titulars dels vedats podran retardar una setmana, el període de caça autoritzat, mantenint el mateix nombre de dies, amb tan sols la notificació prèvia per escrit a la direcció territorial corresponent de la Conselleria de Territori i Habitatge, amb un mínim de 15 dies d'antelació a l'inici.
  
3.1.6. Falconeria
  
1.5.9.3. El període hàbil per a la pràctica de la caça amb aus rapaces serà el comprés entre el 12 d'octubre de 2004 i el 31 de gener de 2005, i s'autoritza la captura d'una presa de grandària mitjana o dues preses de grandària xicoteta per au rapaç i dia.
  
7.0.5.5. Durant el període de mitja veda i, si és el cas, el període extraordinari del conill, podran caçar-se amb aus de falconeria les espècies caçables per a aquests períodes, amb iguals quantitats, en vedats privats amb autorització del titular.
  
7.1.0.6. Es podran entrenar les aus de falconeria de l'1 de juliol al 31 de març, amb preses de fuga degudament marcades o sobre les espècies potencialment perjudicials per a l'agricultura o la caça segons es disposa en l'article 5 de l'Ordre de 15 de juny de 1988 de la Conselleria d'Agricultura i Pesca, a excepció del conill fora del període hàbil per a la caça menor en general i períodes extraordinaris si és procedent. En els vedats privats de caça serà necessari l'autorització del seu titular.
  
3.1.7. Aus aquàtiques
  
8.6.5.8. Períodes excepte fotja
  
- Tancats declarats com d'aus aquàtiques, excepte el Parc Natural de l'Albufera.
  
Alacant, Castelló, València: del 12 d'octubre de 2004 al 30 de gener de 2005.
  
- Per a la resta de zones, només podrà practicar-se la caça d'aus aquàtiques el mateix període i dies hàbils que per a la caça menor en la temporada general.
  
- En tots els tancats afectats, totalment o parcialment, pel Parc Natural de l'Albufera, s'aplicarà el que disposa el seu reglament especial de caça, que aprovarà la Direcció General de Gestió del Medi Natural
  
4.3.8.9. Terrenys
  
Es consideren terrenys d'aus aquàtiques els vedats donats d'alta com a tals d'acord amb l'article 2 de l'Ordre de 15 de juny de 1988, de la Conselleria d'Agricultura i Pesca, per la qual es regula amb caràcter general, l'activitat cinegètica a la Comunitat Valenciana.
  
9.4.4.1. La caça d'aus aquàtiques està permesa des d'una hora abans de l'eixida del sol fins una hora després de la seua posta, preses aquestes de l'almanac.
  
2.3.7.3. Els titulars dels vedats privats de caça d'aus aquàtiques hauran de programar les tirades organitzades o jornades de caça en un calendari, que presentaran abans del 15 de setembre a la direcció territorial corresponent de la Conselleria de Territori i Habitatge
  
0.3.8.9. Fotja
  
A efectes de contrarestar la tendència negativa quant a efectius de fotja a la Comunitat Valenciana es prohibeix la seua caça durant aquesta temporada.
  
3.1.8. Caça major
  
3.1.3.7. Porc senglar (Sus scrofa)
  
a) En temporada del 12 d'octubre de 2004 al 6 de gener de 2005
  
Es requerirà autorització de la direcció territorial corresponent, de les caceres en què participaran més de 9 caçadors o més de 15 gossos.
  
b) Del 19 de setembre al 10 d'octubre de 2004 i del 7 de gener al 13 de febrer de 2005, s'autoritza la caça del porc senglar i rabosa (Vulpes vulpes), prèvia autorització administrativa. La munició que s'utilitzarà serà la bala.
  
- En els terrenys d'aprofitament cinegètic comú per a la caça del porc senglar només s'autoritzarà l'ús d'escopetes.
  
1.8.8.8. Cabirol (Capreolus capreolus)
  
A causa de la incipient colonització d'aquesta espècie a la Comunitat Valenciana, se'n prohibeix la seua caça amb excepció dels vedats de caça major on l'aprofitament d'aquesta espècie estiguera autoritzat en el seu corresponent pla.
  
5.6.6.6. Resta d'espècies de caça major
  
- Reserves nacionals de caça i vedats de caça major. El període hàbil serà el que establisquen els seus respectius plans d'aprofitament cinegètic.
  
- Restants tipus de terrenys. Les direccions territorials de la Conselleria de Territori i Habitatge podran autoritzar la caça mitjançant permís específic.
  
3.2. Dies hàbils
  
En terrenys d'aprofitament comú i per a les següents modalitats de caça els dies hàbils es restringiran a allò que s'ha especificat a continuació:
  
- Caça de conill amb gossos i sense armes en pretemporada: dissabtes, diumenges i festius.
  
- Caça menor en general: diumenges i festius, inclou aquàtiques.
  
- Caça de conill amb gossos i sense armes en temporada: dijous, dissabtes, diumenges i festius.
  
- Caça del porc senglar en temporada: dissabtes, diumenges i festius.
  
- Caça de tord en lloc fix: dijous, dissabtes, diumenges i festius.
  
- Caça de tord des de lloc fix en pròrroga: dissabtes i diumenges.
  
Article 4. Limitacions de caràcter autonòmic
  
4.1. Quotes de captura
  
La quota de captures individual i màxima ?per caçador i dia- als terrenys d'aprofitament comú o lliures, es fixa en l'annex II per a tot el període hàbil.
  
Als terrenys sotmesos a règim cinegètic especial o tancats, no s'aplicarà limitació de la quota de captures, que s'ha de realitzar d'acord amb el pla tècnic de caça aprovat, excepte en els següents casos:
  
Tórtora comuna, tudó i guatla: s'estableix una quota total ?la suma de les tres espècies- de vuit peces per caçador i dia. L'esmentada xifra es podrà superar si, abans de l'1 d'agost, el titular del vedat sol·licita a la corresponent Direcció Territorial de Territori i Habitatge la seua ampliació, i justifica les raons per a superar aquesta quota. En tot cas, les captures totals no podran superar les del pla tècnic de caça aprovat.
  
4.2. Gossos
  
4.2.1. Les gossades hauran d'estar inscrites necessàriament en el Registre de Nuclis Zoològics de la Comunitat Valenciana. El certificat d'estar inscrites en un registre semblant a la comunitat autònoma de procedència serà documentació indispensable per a la participació d'aquesta en qualsevol activitat cinegètica.
  
4.2.2. Queda prohibida per a la caça del porc senglar la utilització de les següents races de gossos: buldog, pitbull, rottweiler, bòxer, dòberman, pastor alemany i gos de presa canari.
  
4.2.3. En la caça del porc senglar, les gossades o agrupació de gossos que intervinguen no podran estar formades per més d'un gos d'agarre per cada 5 d'ells o fracció.
  
4.3. Enregistrament
  
4.3.1. Queda prohibida la tinença i utilització en terrenys cinegètics dels enregistraments i aparells o mitjans mecànics que reproduïsquen els sons, per considerar-se procediments massius i no selectius, a l'empara de l'article 34.a de la Llei 4/1989, de 27 de març.
  
4.3.2. En el cas que concórreguen les circumstàncies de l'article 28.2 de la mencionada Llei 4/1989, es faculta els directors territorials de la Conselleria de Territori i Habitatge per a expedir les autoritzacions excepcionals corresponents.
  
4.4. Furó
  
Queda prohibit l'ús de furons per a les activitats cinegètiques, excepte per al control de danys agroforestals o com auxiliar en tasques de captura de conills per a la seua posterior vacunació. En ambdós casos es requerirà autorització administrativa.
  
4.5. Terrenys incendiats
  
4.5.1. Queda prohibit tot tipus de caça fins al 12 d'octubre de 2005 en aquells terrenys que durant 2004 hagen sofert o sofrisquen el pas d'incendis forestals; es prohibeix igualment en aquells terrenys que hagen quedat com a enclavaments menors de 250 hectàrees sense cremar dins del perímetre de l'incendi. Tot això, amb independència de la qualificació cinegètica d'aquests.
  
4.5.2. Durant la pràctica de la caça, el pas per les zones objecte de la citada prohibició es realitzarà amb les armes desmuntades.
  
4.5.3. Excepcionalment, els directors territorials podran autoritzar la caça en els terrenys incendiats amb motiu de danys a l'agricultura o a fi d'evitar desequilibris poblacionals.
  
4.6. Cartutxos
  
Serà obligació del caçador recollir les baines dels cartutxos utilitzades durant l'exercici de la caça.
  
Article 5. Limitacions i excepcions cinegètiques de caràcter provincial
  
5.1. Alacant
  
a) Queda prohibida la caça al Parc Natural del Penyal d'Ifac.
  
b) Queda prohibida la caça a l'embassament de Crevillent; al de Beniarrés, des de la presa fins al pont de Benàmer (Muro de Alcoy); i així mateix queda prohibida la caça d'aquàtiques en l'embassament de la Pedrera.
  
5.2. Castelló
  
a) Queda prohibida la caça en els refugis de caça de la desembocadura del riu Millars i del Desert de les Palmes.
  
b) Queda prohibida la caça a l'Estany de Nules.
  
c) Queda prohibida la caça de l'ànec griset.
  
5.3. València
  
a) En els terrenys d'aprofitament cinegètic comú situats a l'est de les carreteres nacionals 340 (Barcelona-València) i 332 (València-Alacant), des de la seua entrada a la província de València fins a Oliva, i carretera comarcal 3318 (Oliva-Pego) fins al límit de la província, només es permet la caça els dissabtes, diumenges i festius, en el període comprés entre el 12 d'octubre de 2004 i el 26 de desembre de 2004.
  
b) Queda prohibida la caça a l'Estany de Cullera.
  
c) Queda prohibida la caça a la forest de Portacoeli i els seus enclavaments, excepte la caça amb gossos i sense armes; es limita el nombre de caçadors per grup a tres amb un màxim de sis gossos per quadrilla i un màxim de tres gossos per persona.
  
d) Queda prohibida la caça al paratge Masia del Collado, terme municipal de Dos Aguas.
  
Article 6. Caça amb arc
  
S'autoritza la caça major, inclusivament en terrenys cinegètics d'aprofitament comú, en les modalitats d'aguait, batuda i espera, com també la caça menor amb arc en les mateixes condicions que emprant un altre tipus d'armes, amb els requisits que es detallen a continuació. La finalitat és evitar que especialment les peces de caça major se'n vagen ferides.
  
6.1. Arcs
  
Els arcs utilitzats per a la pràctica de la caça hauran de tenir la següents potències mínimes:
  
- Per a caça menor:
  
Tots els tipus a partir de 30 lliures (13,50 kg) a l'obertura de l'arquer/a.
  
- Per a caça major:
  
Tots els tipus a partir de 45 lliures (20,25 kg) a l'obertura de l'arquer/a.
  
6.2. Fletxes i puntes
  
- Per a la caça d'aus al vol les fletxes de caça que s'han d'utilitzar hauran d'estar emplomallades obligatòriament amb plomes amples del tipus flu-flu.
  
- Per a la caça menor poden utilitzar-se puntes d'impacte i puntes amb fulles de tall.
  
- Per a la caça major únicament es poden utilitzar puntes de tall.
  
- Queden prohibides les puntes que pel seu disseny en forma d'arpó puguen impedir l'extracció.
  
- Cap fletxa podrà anar equipada amb puntes explosives ni impregnada amb substàncies verinoses.
  
Article 7. Estadística
  
En exercici del que preveu l'article 35.3 de la Llei 4/1989, de 27 de març, els titulars de vedats de caça hauran de resumir en un comunicat el resultat dels aprofitaments realitzats durant la temporada, especificant el nombre d'exemplars de cada espècie cobrats i altres dades d'interés amb finalitat estadística. Aquests informes s'ajustaran al model que s'establisca i hauran de ser remesos a la corresponent Direcció Territorial de Territori i Habitatge abans del 31 de març de cada any.
  
Article 8. Valoració complementària d'espècies cinegètiques
  
En l'annex III es fixa el valor de reposició estimat per a les espècies cinegètiques que complementa l'Ordre de 17 de març de 1987, de la Conselleria d'Agricultura i Pesca, per la qual s'actualitzen les valoracions de les espècies protegides i no protegides de la fauna a la Comunitat Valenciana.
  
DISPOSICIONS ADDICIONALS
  
Primera
  
Faculte els directors territorials per a autoritzar:
  
- L'entrenament dels gossos de gossada en l'època de veda en les condicions que estimen oportunes.
  
- El retard en l'obertura i tancament de la temporada de caça menor en general als vedats de caça de la comarca de Requena-Utiel (València) que començarà el 26 d'octubre de 2004 i acabarà el 25 de gener de 2005.
  
- La modificació del període de mitja veda establida en el punt 3.1.3, com també el seu retard una setmana per comarques naturals.
  
Segona
  
L'adquisició i solta no autoritzada d'animals vius de caràcter cinegètic en qualsevol tipus de terreny infringeix el que estableix l'article 34.e de la Llei 4/1989, expressament indicat en el seu article 38.13, i es qualificarà i sancionarà d'acord amb l'article 39 de la mateixa disposició legal.
  
El trasllat i solta de peces de caça viva requereix l'autorització de la corresponent direcció territorial de la Conselleria de Territori i Habitatge, prèvia sol·licitud efectuada amb 15 dies d'antelació com a mínim.
  
Aquesta autorització no serà necessària per als concursos i tirades de guatla japonesa (Coturnix coturnix v. japonica) i colom (Columba ssp.) que se celebren en camps de tir legalitzats. No obstant això per a procedir als esmentats concursos es requereix que les peces provinguen de granges cinegètiques o explotacions industrials que compten amb autorització expressa per a la producció i venda de peces de caça vives.
  
Aquells concursos i competicions no inclosos en el punt anterior, seran tramitats a través de les delegacions provincials de la Federació Territorial Valenciana de Caça, les quals presentaran un calendari únic de tirades en les direccions territorials corresponents abans del 15 de gener de l'any 2005.
  
Tercera
  
Les sol·licituds per a caçar en zones de caça controlada i en vedats socials es podran presentar en la corresponent direcció territorial entre els dies 1 de juliol i 31 d'agost. El sorteig es realitzarà el segon dijous de setembre a les 11.00 hores, a les oficines de les citades dependències.
  
Quarta
  
Per a tot allò no regulat per la present ordre, regirà el que disposa la Llei de Caça vigent i el seu reglament; en l'Ordre de 15 de juny de 1988, de la Conselleria d'Agricultura, Pesca i Alimentació, i en la Llei 4/1989, de 27 de març, de Conservació dels Espais Naturals i de la Flora i Fauna Silvestres.
  
DISPOSICIONS FINALS
  
Primera
  
Es faculta la Direcció General de Gestió del Medi Natural de la Conselleria de Territori i Habitatge per a dictar totes les resolucions que siguen necessàries per al desenvolupament de la present ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 21 de juny de 2004
  
El conseller de Territori i Habitatge,
  
RAFAEL BLASCO CASTANY
  
ANNEX I
  
- Caça menor en general:
  
Conill (Oryctolagus cuniculus), llebre (Lepus capensis), rabosa (Vulpes vulpes), perdiu (Alectoris rufa), guatla (Coturnix coturnix), tudó (Columba palumbus), xixella (Columba oenas), colom roquer (Columba livia), tórtora (Streptopelia turtur), becada (Scolopax rusticola), merita (Vanellus vanellus), tord comú (Turdus philomelos), tordanxa (Turdus pilaris), tord ala-roig (Turdus iliacus), griva (Turdus viscivorus), estornell vulgar (Sturnus vulgaris), garsa (Pica pica), gralla (Corvus monedula), cornella (Corvus corone); així com les espècies faisà (Phasianus colchicus), guatla japonesa (Coturnix coturnix v. japonica), colí de Virgínia (Colinus virginianus) i colí de Califòrnia (Lophortix californica).
  
- Aus aquàtiques:
  
Ànec collverd (Anas platyrhynchos), ànec friset (Anas strepera), ànec xiulador (Anas penelope), ànec cuallarg (Anas acuta), ànec cullerot (Anas clypeata), sivert (Netta Rufina), xarxet (Anas crecca), roncadell o xarrasclet (Anas querquedula), boix (Aythya ferina), morell capellut (Aythya fuligula), fotja (Fulica atra), bequeruda (Gallinago gallinago), bequet (Lymnocryptes minima), gavina vulgar (Larus ridibundus), gavinot argentat del Mediterrani (Larus cachinnans) i gavinot fosc (Larus fuscus).
  
- Mitja veda:
  
Tudó (Columba palumbus), xixella (Columba oenas), colom roquer (Columba livia), tórtora (Streptopelia turtur), guatla (Coturnix coturnix), estornell vulgar (Sturnus vulgaris), garsa (Pica pica), gralla (Corvus monedula) i cornella (Corvus corone).
  
- Pròrroga de tords i estornells:
  
Estornell vulgar (Sturnus vulgaris), tord comú (Turdus philomelos), tordanxa (Turdus pilaris), tord ala-roig (Turdus iliacus), griva (Turdus viscivorus) i garsa (Pica pica).
  
- Caça major:
  
Cérvol (Cervus elaphus), daina (Dama dama), cabirol (Capreolus capreolus), mufló (Ovis musimon), cabra salvatge (Capra pyrenaica), arruí (Ammotragus lervia) i porc senglar (Sus scrofa),
  
ANNEX II
  
Quota de captures (terrenys lliures)
  
Perdiu, conill i llebre 2 peces (en total)
  
Tords 15 peces
  
Fotja Prohibida la seua caça
  
ANNEX III
  
Ordre Artiodactyla
  
Família Bovidae
  
- Arruí (Ammotragus lervia) 600 euros
  
Família Cervidae
  
- Cabirol (Capreolus capreolus) 1.500 euros
  
ANNEX IV
  
Documentació que ha de presentar-se a les direccions territorials per a sol·licitar autoritzacions excepcionals i expresses, a l'empara de l'article 28.2 de la Llei 4/1989, de 27 de març, de Conservació dels Espais Naturals i de la Flora i Fauna Silvestres.
  
1. Dades identificadores del titular.
  
2. Espècie que es vol caçar i nombre d'exemplars.
  
3. Mètode que es vol emprar i nombre d'unitats de l'art que s'han d'emprar.
  
4. Dades de l'àrea de caça (vedat).
  
5. Dades identificadores del personal qualificat que s'empraran (DNI i llicència de caça).
  
6. Dades d'inici i final de l'activitat.
  
7. Possibles riscos pel mètode, època o àrea.
  
8. Dades sobre els controls que es pretén exercir.


Còpia Permalink ELI